ΓΡΑΠΤΗ ΕΡΩΤΗΣΗ P-2497/99

υποβολή: Isidoro Snchez Garca (ELDR) προς την Επιτροπή

(16 Δεκεμβρίου 1999)

Θέμα: Τροποποίηση της ΚΟΑ μπανάνας και ιδιαιτέρως απομακρυσμένες περιοχές ενόψει του Γύρου της Χιλιετίας

Ενόψει του Γύρου της Χιλιετίας που θα πραγματοποιηθεί στο Σηάτλ, όπου προφανώς θα συζητηθούν εμπορικά θέματα γεωργικού ενδιαφέροντος και δεδομένης της κατάστασης κοινωνικής ανησυχίας που έχει διαπιστωθεί στις κοινοτικές περιοχές που παράγουν μπανάνες Β οι οποίες χαρακτηρίζονται στο σύνολό τους ως ιδιαιτέρως απομακρυσμένες από τη Συνθήκη του μστερνταμ Β λόγω της μεταρρύθμισης της κοινής οργάνωσης της αγοράς μπανάνας (ΚΟΑ) που έχει εξαγγείλει η Επιτροπή, λόγωποτιθέμενων συγκρούσεων με τους διεθνείς κανόνες εμπορίου, ποιοιπήρξαν οι ουσιαστικοί λόγοι για τους οποίους η Επιτροπή πρότεινε την τροποποίηση της ΚΟΑ μπανάνας και, εν πάση περιπτώσει ποια μέτρα σκοπεύει να λάβει η Επιτροπή κατά τον καθορισμό των συνθηκών εφαρμογής των κοινοτικών διατάξεων που περιλαμβάνονται στην Κοινή Αγροτική Πολιτική, σε αυτές τις ιδιαιτέρως απομακρυσμένες περιοχές παραγωγής μπανάνας, σύμφωνα με τα προβλεπόμενα από το άρθρο 299.2 της Συνθήκης ΕΚ, λαμβάνοντας μεταξύ άλλωνπόψη ότι οι εν λόγω περιοχές είναι ιδιαιτέρως ευαίσθητες τόσο από περιβαλλοντική άποψη όσο και λόγω της εξάρτησής τους από άλλες περιοχές στον τομέα του ενεργειακού ανεφοδιασμού:

Απάντηση του κ. Fischler εξ ονόματος της Επιτροπής

(11 Ιανουαρίου 2000)

Τον Απρίλιο του 1999 μια επιτροπή του οργάνου διευθέτησης διαφορών κατέληξε ότι ορισμένα στοιχεία του κοινοτικού καθεστώτος της μπανάνας δεν ήταν απολύτως συμβατά με τους κανόνες της Παγκόσμιας Οργάνωσης Εμπορίου (ΠΟΕ).

Μετά από ευρείες διαβουλεύσεις με όλα τα ενδιαφερόμενα μέρη, η Επιτροπή εξέδωσε, στις 10 Νοεμβρίου 1999, πρόταση(1) τροποποίησης του κανονισμού (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(2). Στόχος της είναι να θεσπίσει καθεστώς σύμφωνο με τους κανόνες της ΠΟΕ, τηρώντας συγχρόνως τις αναλήψεις οι οποίες ελήφθησαν έναντι των χωρών της Αφρικής, της Καραϊβικής και του Ειρηνικού (ΑΚΕ) στο πλαίσιο της σύμβασης της Λομέ και μεριμνώντας για τα συμφέροντα των παραγωγών και καταναλωτών της Κοινότητας.

Επειδή πρόκειται για την κατάσταση των κοινοτικών παραγωγών μπανανών, σκόπιμο είναι ναπενθυμιστεί ότι η απόφαση της Επιτροπής της ΠΟΕ δεν έθεσε σε αμφισβήτηση το κοινοτικό καθεστώς αντισταθμιστικής ενίσχυσης που απορρέει από τον κανονισμό (ΕΟΚ) αριθ. 1858/93 της Επιτροπής, της 9ης Ιουλίου 1993, για τη θέσπιση των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης απώλειας εσόδων εμπορίας στον τομέα της μπανάνας(3).

Η Επιτροπή θεωρεί ότι εξασφαλίζεται το εισόδημα στους κοινοτικούς παραγωγούς μπανάνας από το σημερινό σύστημα αντισταθμιστικής ενίσχυσης, του οποίου το ορισθέν ποσό ανά περίοδο εμπορίας, αντιστοιχεί στη διαφορά ανάμεσα στο ποσό του εφάπαξ εισοδήματος αναφοράς το οποίο αυξήθηκε κατά 5 % το 1998 και έως 8 Ιουλίου 1999 και εξής και τις μέσες τιμές οι οποίες επιτυγχάνονται στη διάρκεια του χρόνου εμπορίας των μπανανών. Το σύστημα αυτό διασφαλίζει, επομένως, τη διάθεση της κοινοτικής παραγωγής στην αγορά χάρη σε μια συνολική αντιστάθμιση ανεξάρτητα από την εξέλιξη των τιμών στην κοινοτική αγορά. Η αποτελεσματικότητα του μηχανισμού αυτού βεβαιώθηκε κατά το 1999, όταν οι τιμές μπανανών στην παγκόσμια αγοράπέστησαν ιδιαίτερα σημαντική πτώση. Το καθεστώς αντισταθμιστικής ενίσχυσης συνέβαλε να διατεθεί όλη η κοινοτική παραγωγή διαφυλάσσοντας έτσι τα εισοδήματα των παραγωγών.

(1) COM(1999)582 τελικό.

(2) ΕΕ L 47 της 25.2.1993.

(3) ΕΕ L 170 της 13.7.1993.